15.5.2023
SK
Úradný vestník Európskej únie
C 173/29
V súlade s článkom 13 ods.
1 nariadenia určilo Lotyšsko aspoň päť prioritných ciest šírenia (záhradníctvo, sekundárna introdukcia a akváriá pri rastlinách a sekundárna introdukcia a úniky z oddelených priestorov pri živočíchoch).
Lotyšsko však vypracovalo a odovzdalo Komisii akčné plány len pre jeden z týchto vymedzených prioritných ciest šírenia.
(1)
Ú. v.
EÚ L 317, 2014, s.
35.
Žaloba podaná 24. marca 2023 – Európska komisia/Talianska republika (Vec C-193/23) (2023/C 173/40) Jazyk konania: taliančina Účastníci konania Žalobkyňa: Európska komisia (v zastúpení: C.
Hermes a G. Gattinara, splnomocnení zástupcovia) Žalovaná: Talianska republika Návrhy žalobkyne Komisia navrhuje, aby Súdny dvor: — konštatoval, že Talianska republika tým, že nevypracovala a nevykonala jediný plán alebo súbor akčných plánov na riešenie prioritných ciest introdukcie a šírenia inváznych nepôvodných druhov a bezodkladne ho alebo ich nezaslala Komisii, si nesplnila povinnosti, ktoré jej vyplývajú z článku 13 ods.
2 a 5 nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov (1), — uložil Talianskej republike povinnosť nahradiť trovy konania.
Žalobné dôvody a hlavné tvrdenia V rámci jediného žalobného dôvodu Komisia tvrdí, že Talianska republika tým, že nevypracovala a nevykonala jediný plán alebo súbor akčných plánov na riešenie prioritných ciest inváznych nepôvodných druhov a bezodkladne ho alebo ich nezaslala Komisii, si nesplnila povinnosti, ktoré jej vyplývajú z článku 13 ods.
2 a 5 nariadenia Európskeho parlamentu a Rady (EÚ) č. 1143/2014 z 22. októbra 2014 o prevencii a manažmente introdukcie a šírenia inváznych nepôvodných druhov.
Konkrétne ku dňu uplynutia lehoty uvedenej v odôvodnenom stanovisku, t. j. k 9. aprílu 2022, žalovaná nevypracovala ani nevykonala jediný plán alebo súbor akčných plánov na riešenie prioritných ciest inváznych nepôvodných druhov v zmysle článku 13 ods.
2 nariadenia a ani tento plán alebo súbor plánov bezodkladne nezaslala v zmysle článku 13 ods.
5 nariadenia (1)
(Ú. v.
EÚ L 317, 2014, s. 35).